సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మ్యూచువ‌ల్ ఫండ్ల నుంచి వైదొల‌గుతున్నారా? అయితే ఇవి మీ కోస‌మే..
మ్యూచువల్‌ ఫండ్లలో పెట్టుబడి పెట్టేటప్పుడు నష్టభయాలు, రాబడి గురించి తెలుసుకోవడం ఎంత ముఖ్యమో వీటిపై మదుపర్లు ఎంత అద‌న‌పు ఖ‌ర్చు పెట్టాల్సి ఉంటుందో తెలుసుకోవడమూ అంతే ముఖ్యం
Samayam Telugu | Updated:
Jun 18, 2018, 03:31PM IST
చాలా మందికి మార్కెట్ ఇన్వెస్ట్‌మెంట్ల ద్వారా ఎక్కువ లాభాలు రాబ‌ట్టుకోవాల‌ని ఉంటుంది. అయితే స్టాక్ మార్కెట్ పెట్టుబ‌డులతో పోల్చి చూసుకుని మార్కెటు పెట్టుబ‌డుల్లో రిస్క్ ఉంద‌ని భావిస్తారు. నేరుగా మూల‌ధ‌న మార్కెట్‌లో పెట్టుబ‌డి పెట్ట‌డంతో పోలిస్తే మ్యూచువ‌ల్ ఫండ్లు అనేవి త‌క్కువ రిస్క్‌; త‌క్కువ ఖ‌ర్చుతో పెట్టుబ‌డి పెట్టే విధానం. ఎందుకంటే బ్రోక‌రేజీ, స్వాధీనానికి సంబంధించిన ఫీజులు, ఇత‌ర రుసుములు త‌గ్గ‌డం వ‌ల్ల పెట్టుబ‌డిదారుల ఖ‌ర్చు త‌గ్గుతుంది. అయితే మ్యూచువ‌ల్ ఫండ్ల‌లో ఒక‌సారి పెట్టుబ‌డి పెట్టి మధ్య‌లో నిష్ర్ర్క‌మించ‌డం మాత్రం మంచిది కాదు. అది ఎందుకో తెలుసుకుందాం.
1. భారీ నిష్క్రమణ ఛార్జీలు:
మెచ్యూరిటీ తేదీ కన్నా ముందే ఫండ్లను తిరిగి కొనేందుకు అసెట్‌ మేనేజ్‌మెంట్‌ కంపెనీలు అవకాశం ఇచ్చినా భారీ నిష్క్రమణ ఛార్జీల భరించక తప్పదు. ఇది ఒక్కోసారి 4నుంచి 5శాతం వరకు ఉంటుంది.
2.మ్యూచువల్‌ ఫండ్‌పై వర్తించే ఛార్జీలు
మ్యూచువల్‌ ఫండ్లలో పెట్టుబడి పెట్టేటప్పుడు నష్టభయాలు, రాబడి గురించి తెలుసుకోవడం ఎంత ముఖ్యమో వీటిపై మదుపర్లు ఎంత అద‌న‌పు ఖ‌ర్చు పెట్టాల్సి ఉంటుందో తెలుసుకోవడమూ అంతే ముఖ్యం. మ్యూచువ‌ల్ ఫండ్ల‌లో ఎంట్రీ లోడ్, ఎగ్జిట్ లోడ్ వంటివి ఉంటాయి.
3. ప్రారంభ ఛార్జీలు (ఎంట్రీ లోడ్‌):
పెట్టుబడి ప్రారంభించేటప్పుడు చెల్లించే ఛార్జీలను ఎంట్రీ లోడ్‌ అంటారు. ఆగస్టు 2009 నుంచి సెబీ అన్ని ఎంట్రీ లోడ్‌లు ప్ర‌స్తుతం అమ‌ల్లో లేవు
4.నిష్క్రమణ ఛార్జీలు (ఎగ్జిట్‌ లోడ్‌):
పెట్టుబడిదారు పథకం నుంచి అనుకున్న సమయం కంటే ముందే నిష్క్రమిస్తే ఫండ్‌ సంస్థలు నిష్క్రమణ ఛార్జీలు వేస్తారు. చాలా లిక్విడ్‌ పథకాలు నిష్క్రమణ ఛార్జీలను వర్తింపజేయరు ఎందుకంటే వీటి ప్రధాన లక్షణం మదుపర్లకు అవసరమైనప్పుడు నగదును అందించడం. ఇతర పథకాల్లో నిష్క్రమణ ఛార్జీలు 1నుంచి 3శాతం దాకా ఉంటాయి. పథకంలో కొనసాగిన సమయంపై ఆధారపడుతుంది. సెబీ నిర్దేశాల ప్రకారం నిష్క్రమణల ద్వారా తక్కువైన సొమ్ము మొత్తాన్ని ఫండ్‌లో తిరిగి క్రెడిట్‌ అయ్యేలా చూసుకోవాల్సిన బాధ్యత ఫండ్‌ సంస్థలదని తెలిపింది. ఇందుకు నష్టపోయిన సొమ్మును సమాంతరం చేసుకునేందుకు నిష్క్రమించే మదుపర్లపై ఛార్జీ వేస్తారు ( 20బేసిస్‌ పాయింట్లకు)
5.లావాదేవీల ఛార్జీలు:
* పెట్టుబడిదారులు లావాదేవీ ఛార్జీగా రూ.100 చెల్లించాలి.
* రూ.10వేలు అంతకన్నా తక్కువ పెట్టుబడులకు ఛార్జీ లేదు.
* రూ.10వేల కంటే ఎక్కువ పెట్టుబడి పెడితే అసెట్‌ మేనేజ్‌మెంట్‌ కంపెనీలు రూ.150 ఫీజు కింద తీసుకోవచ్చు.
* సిప్‌ విధానంలో మదుపు చేసేటట్టయితే మొత్తం పథకం రూ.10వేలకు మించినట్టయితే రూ.100 రుసుమును నాలుగు దఫాలుగా వసూలు చేస్తారు.
6.ఫండ్ పెట్టుబ‌డుల‌కు సంబంధించిన ప‌న్నులు
మ్యూచువ‌ల్ ఫండ్ల‌లో లిక్విడ్, డెట్ , ఈక్విటీ అనే కేట‌గిరీలు ఉంటాయి.
ఈక్విటీ ఫండ్ల‌లోనుంచి ఏడాది కంటే ముందే పెట్టుబ‌డుల‌ను వెన‌క్కు తీసుకోవాల‌ని భావిస్తే మూల‌ధ‌న రాబ‌డుల‌పై 15% ప‌న్ను చెల్లించాల్సి వ‌స్తుంది.
ఏప్రిల్ 1,2018 నుంచి రూ.1ల‌క్ష‌కు మించిన ఈక్విటీ ఫండ్ల పెట్టుబ‌డుల‌పైన దీర్ఘ‌కాలిక మూల‌ధ‌న రాబ‌డి ప‌న్ను 10 శాతం అమ‌ల‌వుతోంది.